মজার আম রাঙ্গু : মিয়ানমারের জনপ্রিয় আম। দেখতে আকর্ষণীয়, খেতে সুস্বাদু। তিন বছরের আঁটির চারায় প্রচুর আম ধরে। একটি আঁটি থেকে চার-পাঁচটি চারা হয়। তিন বছরেই ফল আসে। খুব মিষ্টি আম এটি। শাঁস কমলা। খোসা খুবই পাতলা। মিয়ানমার ছাড়াও বান্দরবানের পাহাড়ি এলাকায় এ আমের চাষ হচ্ছে। আঁটি ২৪ ঘণ্টা পানিতে ভিজিয়ে রাখার পর বাদামের মতো খোসা ছাড়ালে ভেতরে চার থেকে পাঁচটি শাঁস পাওয়া যায়। প্রতিটি শাঁস থেকে চারা বের হবে। টবেও চাষ করা যায় রাঙ্গু। এ আমের বিশেষ বৈশিষ্ট্য হলো, প্রতিটি আমের বুক চেরা। ওজন ২০০ থেকে ২৫০ গ্রাম। সম্প্রতি চাঁপাইনবাবগঞ্জের আম গবেষণাকেন্দ্র এ আম নিয়ে গবেষণার পর বারি-৮ নামে এটিকে মুক্তায়িত করেছে।